
Særlige betingelser (SB)

Busdrift i Ilulissat

2.0 Udbud
Avannaata Kommunia udbyder driften af den kommunale rutelagte busdrift i Ilulissat, i offentlig licitation for en 3 års periode 1/1/2028 til og med 31/12/2030.

I perioden opnås eneret på driften af den rutelagte busdrift i Ilulissat. 

Evaluering og tildeling af kontrakten
Kontrakten tildeles den tilbudsgiver, der har afgivet det økonomisk mest fordelagtige tilbud baseret på tildelingskriteriet laveste omkostninger jf. udbudslovens §17, stk. 1, nr. 2.
Tilbudsevalueringen foretages som en samlet mekanisk og objektiv pointgivning baseret på følgende underkriterier og indbyrdes vægtning jf. Udbudslovens §17, stk. 5
1. Tilbudsgivers samlede årlige konkurrencepris (Tilbud 1 + Tilbud 2 jf. pkt. 2.9) vægtes med 80%
2. Taksten for øvrige enkeltbillet jf. Tilbudsgivers takstblad under pkt. 2.7.4 vægtes med 20%

Pointmodel for evaluering: 
Hvert tilbud tildeles point på en skala fra 0 til 10 point for hvert underkriterium. Pointgivningen sker ud fra en lineær interpolationsmodel, som sikrer en entydig, gennemsigtig og objektiv identifikation af det vindende tilbud jf. udbudslovens §17, stk. 5.

Beregning af point for underkriterium 1 (80%): Det konditionsmæssige tilbud med den laveste samlede årlige konkurrencepris (Tilbud 1 + Tilbud 2) tildeles det maksimale pointantal (10 point). Pointene for de øvrige tilbudsgivere beregnes efter følgende formel:



De tildelte point ganges herefter med vægtning på 80% (faktor 0,80) for at finde den vægtede score

Beregning af point for underkriterium 2 (20%): Det konditionsmæssige tilbud med den laveste enkeltbilletpris jf. Tilbudsgivers takstblad (pkt. 2.7.4) tildeles det maksimale pointantal (10 point). Pointene for de øvrige tilbudsgivere beregnes efter følgende formel:



De tildelte point ganges herefter med vægtning på 20% (faktor 0,20) for at finde den vægtede score.

Samlet pointsum og tildeling:
Avannaata Kommunia er forpligtet til i tilbudsevalueringen at inddrage samtlige underkriterier i overensstemmelse med deres indbyrdes vægtning jf. udbudslovens §17, stk. 7. Den samlede score for hver tilbudsgiver findes ved at lægge de vægtede scores for de to underkriterier sammen:



Kontrakten tildeles den tilbudsgiver, der opnår den højeste samlede score (maksimalt 10,00 point). Ved pointlighed tildeles kontrakten til den tilbudsgiver, der har opnået den højeste vægtede score på underkriterium 1 (konkurrencepris)

2.1 Aflevering af tilbud
Tilbud afleveres i lukket kuvert til Forvaltning for Teknik, Noah Mølgård aqq. 9, 3952 Ilulissat, senest fredag 04. december 2026, kl. 13:00. 
Lukket tilbudskuvert mærkes med påskrift: ”Busdrift i Ilulissat” og anføres med firmanavn og adresse. 

2.2 Licitation
Licitation afholdes ved Forvaltning for Teknik i Ilulissat fredag d. 04. december 2026 kl. 13.00, hvor tilbudskuverter åbnes i overværelse af de bydende, der måtte ønske at være til stede. 

2.3 Tvivlsspørgsmål
Spørgemøde afholdes ved Forvaltning for Teknik i Ilulissat, 27. november 2026 kl. 10.00, hvor de bydende kan møde op og stille spørgsmål til udbudsmaterialet. 
Spørgsmål til udbudsmaterialet kan indtil spørgemødet afholdelse også fremsendes til mail: debi@avannaata.gl. 
Alle spørgsmål besvares på spørgemødet og der udsendes svarskrivelse til samtlige bydende.

2.4 Tilbudsforhold
Ud fra køreplanerne udbydes busdriften i Ilulissat i fast pris på et års busdrift med en kontraktlængde på 3 år med evaluering af busdrift efter 1½ år. 
Der gives tilbud på de i bilag fremlagte busruter og i henhold til udbuddets tilbudsliste. Gratis buskørsel under kulturnat og nationaldag afholdes af entreprenøren.
Tilbud vurderes efter den mest økonomisk fordelagtige tilbud. 

2.5 Tilbud 1: Skoleelever
· Fast pris på et års busdrift af gratis kørsel af 700 skoleelever i skoletid i Ilulissat. 200 dage om året mellem 7-17 i alle skoledage på skoleåret. 
· Skolebørn skal kunne være i skole inden kl. 8.00.
· Tilbuddet gives ud fra køreplan i Bilag 1 og bilag 2. 

Antallet af skoleelever er varierende. Ved evaluering efter 1½ år reguleres kontraktsummen for den resterende del af kontraktperioden mekanisk efter en beregnet enhedspris pr. elev. Enhedsprisen pr. elev pr. år beregnes på baggrund af tilbudsgiverens godkendte tilbud således:



Hvis det faktiske elevtal på evalueringstidspunktet afviger med mere end 5% (svarende til en ændring på mere end +/- 35 elever), reguleres den årlige betaling for den resterende kontraktperiode med enhedsprisen for hver elev over eller under de 700 elever.

2.6. Tilbud 2: Pensionister, førtidspensionister og handicappede
· Fast pris på et års busdrift af gratis kørsel af registrerede pensionister, førtidspensionister og handicappede i alle årets dage. 
· Tilbuddet gives ud fra køreplan i Bilag 1 og bilag 2. 

Antallet af registrerede pensionister, førtidspensionister og handicappede varierer. Ved evaluering efter 1½ år reguleres kontraktsummen for den resterende del af kontraktperioden mekanisk efter en beregnet enhedspris pr. registrerede person. Enhedsprisen beregnes på baggrund af tilbudsgiverens godkendte tilbud således:



Hvis det faktiske antal registrerede pensionister, førtidspensionister og handicappede på evalueringstidspunktet afviger med mere end 5% (svarende til en ændring på mere end +/- 34 personer), reguleres den årlige betaling for den resterende kontraktperiode med enhedsprisen for hver person over eller under de 680 registrerede personer.

2.7 Krav på bus, kommunikationsplan og betalingsmuligheder

2.7.1 Krav til busser: 
Busstørrelse skal svare til en minimum kapacitet på transport af 17 siddende passagerer.
Ud over antal bussæder, skal der være et disponibelt areal på ca. 2 m², til barne-/klapvogn, kørestol etc.
Bus skal indrettes sådan, at der tages hensyn til kørsel med handikappede og kørestolsbrugere.
Busserne skal være designet som bybusser på ca. 9,5 m i længde og skal være tilpasset de eksisterende vejrforhold på den godkendte rute i Ilulissat.
Ved køb af nye busser eller ved ibrugtagning af nye/gamle busser skal bussen være med laventre og godkendes af Avannaata Kommunia inden evt. bestilling.

2.7.2 - Pkt. 3 jf. TBL: Vedhæftede data for busser.
Relevante busdata og billeddokumentation fra busleverandøren skal være bilagt tilbuddet. 
Bussen skal forhåndsgodkendes af Avannaata Kommunia inden kontrakten underskrives hhv. inden bestilling af bussen gennemføres.
Entreprenøren skal råde over en reservebus med tilnærmet kapacitet, eller alternativt dokumentere hvordan en reservebus påtænkes indsat straks i tilfælde af nedbrud på den kørende bus. 
Herunder fremlægges udskiftningsplan for de i tilbuddet angivne busser.
Udskiftningsplanen skal indehold plan for udskiftning af gamle busser, erstatte med nye busser.

2.7.3 - Pkt. 4. jf. TBL: Dokumentation for kommunikation
Entreprenøren vedlægger forslag til kommunikationsmedie og strategi for hvordan brugerne af busserne informeres i tilfælde af driftsforstyrrelser. 
Kommunikationsmediet skal være offentlig tilgængeligt.
Entreprenøren skal inden for 15 minutter efter driftsforstyrrelsens indtræf, have givet melding via det valgte medie.
Ved driftsforstyrrelser forstås:
· Indstilling af busdriften, grundet eksempelvis vejrlig.
· Annullerede afgange.
Entreprenøren er pligtig til at genoptaget busdriften straks muligt og via det valgte medie at kommunikere driftsstatus af busdriften. 

2.7.4 - Pkt. 5. jf. TBL: Billetpriser
Tilbudsgiver skal vedhæfte Entreprenøren sørger selv for betalingssystem. 
Entreprenøren skal selv udforme, trykke og uddele busfrikort til skoleelever, pensionister, førtidspensionister og handicappede, samt de ud fra takstbladet tilbuddet muligheder for køb af busbefordring. 

2.8 Tilbuddets dokumentation
Punkterne 3, 4 og 5 er en forudsætning for at det samlede tilbud er konditionsmæssigt.
Ved manglende afgivelse af tilbud i tilbuddene 1 og 2 jf. TBL, anses tilbuddet for ukonditionsmæssigt.

2.9 Konkurrencepris
Pkt. 5 jf. TBL. Sammentælling af de afgivne tilbud, Tilbud 1 og Tilbud 2 - som herved er den konkurrencepris, som danner grundlag for hvilket tilbud, der er den ”laveste pris” og som er den Avannaata Kommunia vil indlede kontrahering om buskontrakten.

Som udgangspunkt skal busdriften drives ud fra gældende buskøreplan, dog med følgende faste krav til rutedriften:
· Der skal indsættes to busser i morgentimerne mellem kl. 07:00-08:00 på hverdage for at øge kapaciteten i spidsbelastningen.
· Ordinære rutedrift på hverdage skal mindst vare til kl. 22:00
· Weekenddriften skal senest påbegyndes fra kl. 09:00

Der kan efter aftale mellem Avannaata Kommunia og bydende aftales udvidelse eller indskrænkning af nuværende køretider såfremt dette ikke vil forværre servicen af gratister. Efterfølgende skal Avannaata Kommunia kunne regulere buskøretiderne i hverdage og weekender med forvarsel på 2 måneder under kontraktens periode, som busentreprenøren er forpligtig til at overholde.

Tilbuddet skal angives på medfølgende tilbudsliste ved opfyldelse af alle tilbudslistens krav.

Avannaata Kommunia vil kontrahere med den tilbudsgiver, der ud fra ovennævnte kriterier, har afgivet det økonomisk mest fordelagtige tilbud.
Vedståelsesfristen for tilbud er 5 uger efter licitationen grundet politisk godkendelse af kontrakten. 

Avannaata Kommunia forbeholder sig ret til at annullere udbuddet, såfremt de indkomne tilbud prismæssigt overstiger kommunens budget eller forventninger og derved må anses for uacceptable jf. udbudslovens §4, stk. 6, nr. 5, og §29.
Kommunen afviser endvidere tilbudsgivere, som ikke opfylder de i udbudsmaterialet fastsatte mindstekrav til økonomisk, teknisk og faglig egnethed jf. udbudslovens §20.
Kommunen kan udelukke tilbudsgiver, der har ubetalt forfalden gæld til det offentlige, som overstiger 100.000 kr. jf. udbudslovens §19 stk. 1, nr. 4. Tilbudsgiveren udelukkes dog ikke, såfremt denne har stillet sikkerhed for gælden, eller har indgået og overholder en skriftlig aftale om afvikling af gælden jf. lovens §19, stk. 2, nr. 2 og 3.

Hvis flere personer byder i fællesskab, skal det entydigt fremgå, hvem der som ansvarlig person tegner firmaet.
Den ansvarlige person hæfter med det fulde ansvar for busdriften overfor Avannaata Kommunia, og det forudsættes, at tilbudsgiveren har gjort sig bekendt med de lokale forhold for busruten og er bekendt med de udfordringer den ekstreme vinterperiode i Ilulissat kan betyde. 

2.10 Køreplan, rutekort og prisliste.
Køreplan med køretider, busstop, rutekort og prisliste vedlægges som bilag til udbudsskrivelsen. 
Entreprenøren skal have tilgængelige buskøreplaner til udlevering i bussen. Entreprenøren opsætter buskøreplaner ved faste stoppesteder i by.
Entreprenøren kan ikke ændre i køreplanen uden en forhåndsgodkendelse fra Avannaata Kommunia. 

Prisregulering og takstændringer: De tilbudte billetpriser (takster jf. pkt. 2.7.4) gælder uændret for det første aftaleår og indeksreguleres ikke automatisk.
Ønsker entreprenøren en takstregulering som følge af prisudviklingen i Grønland, skal skriftlig ansøgning fremsendes til kommunen senest 1. oktober. Beslutning om takstændringer træffes af Kommunalbestyrelsen i forbindelse med den årlige budgetbehandling, så ændringerne kan indgå i kommunens takstblad og træde i kraft pr. 1. januar.

Avannaata Kommunia forbeholder sig ret til politisk at fastsætte en lavere egenbetaling for borgerne. I så fald udbetaler kommunen differencen direkte til entreprenøren baseret på dokumenteret billetsalg, så entreprenørens samlede indtægt pr. passager forbliver uændret.

2.11 Kontrakt 
Buskontrakten løber i 3 år med mulighed for mekanisk regulering af kontraktsummen efter 1½ år jf. pkt. 2.5 og 2.6. 
For buskontrakten skal der stilles en sikkerhed på 10 % af den årlige kontraktsum i form af en bankgaranti.
Avannaata Kommunia kan anmode om supplerende oplysninger om tilbudsgiverens økonomiske forhold.

2.12 Entreprise Betaling
Betaling sker ved 12 lige store aconto begæringer årligt med første begæring den 1/1/2028.

2.13 Tilbagebetalings ved tjenesteafbrydelser
Hvis buskørslen ikke udføres i en sammenhængende periode på 7 dage, forbeholder kommunen sig ret til at kræve tilbagebetaling for de dage, hvor buskørslen ikke har været gennemført. Tilbagebetalingen skal beregnes forholdsmæssigt på grundlag af den aftalte pris for buskørslen i den pågældende periode. Denne bestemmelse gælder uanset årsagen til den manglende buskørsel, medmindre andet er aftalt i kontrakten.



Særlige Arbejdsbeskrivelse (SA)

3.0 Busdrift
Kontrakten for Busdriften påbegyndes den 1/1/2028. ved driftsdøgnets begyndelse og indstilles ved driftsdøgnets slutning på den dag kontrakten ophører.

3.1 Buschauffør 
For alle chauffører skal der kunne fremvises straffeattester samt børneattest og Avannaata Kommunia forbeholder sig ret til, at afvise chauffører med utilfredsstillende straffeattester og børneattester.
Chaufføren skal være velsoigneret, optræde kundevenligt og vise den fornødne hjælpsomhed samt skal kunne yde førstehjælp.
Chaufføren har pligt til, at irettesætte eller bortvise passagerer med adfærd som er til gene for medpassager og/eller chaufføren.
Buskørsel skal afvikles forsvarligt iht. gældende trafiklovgivning og Avannaata Kommunia forbeholder sig ret til, at få bortvist en chauffør, der ved gentagende tilfælde kører uforsvarligt. 

3.3 Køreplan
Køreplanen for ordinær rute, med angivelse af minuttal:
· Bilag 1 kortbilag over busstop.
· Bilag 2 ruter. 

Køreplanen skal tilrettelægges således, at den opfylder følgende ufravigelige mindstekrav ti driften:
· Morgendrift på hverdage: Der skal indsættes to busser i morgentimerne mellem kl. 07:00-08:00 på hverdage på Morgenruten for at øge passagerkapaciteten i spidsbelastningen.
· Aftenkørsel på hverdage: Den ordinære rutedrift på hverdage skal mindst vare frem til kl. 22:00
· Weekendkørsel: Weekenddriften skal senest påbegyndes fra kl. 09:00

Den endelige køreplan, herunder de præcise afgangs- og stoptider, fastlægges ved skriftlig aftale mellem Avannaata Kommunia og entreprenøren.

Det er entreprenørens pligt at gennemføre de planlagte busture tidsmæssigt præcist og efter den godkendte køreplan. Entreprenøren skal tilse og sikre, at passagererne informeres om forbindelser mellem de forskellige busruter.

Helligdage anses for Grønlands officielle helligdage. Skoledage er Avannaata Kommunias folkeskoles normalt planlagte undervisningsdage på hverdage.


3.4 Information til brugerne af den offentlige transport.
Entreprenøren vedlægger forslag til kommunikationsmedie og strategi for hvordan brugerne af busserne informeres i tilfælde af driftsforstyrrelser. 
Kommunikationsmediet skal være offentlig tilgængeligt.
Entreprenøren skal inden for 15 minutter efter driftsforstyrrelsens indtræf, have givet melding via det valgte medie.
Ved driftsforstyrrelser forstås:
· Indstilling af busdriften, grundet eksempelvis vejrlig.
· Annullerede afgange.
Entreprenøren er pligtig til at genoptaget busdriften straks muligt og via det valgte medie at kommunikere driftsstatus af busdriften. 

3.5 Vedligehold af bussen
Bussen skal fremstå rengjort og være med skiltning som viser, rutenummer/navn.
Før daglig opstart skal de lovgivningsmæssige sikkerhedstjek på bussen udføres, sådan at bussen altid er i forsvarlig kørselsstand. 

3.6 Udstyr i bus
Entreprenøren installerer selv billetterings udstyr og vedligeholder og/eller fornyer dette.
Chaufførpladsen skal indrettes iht. vejledning om indretning af busser til rutekørsel for chaufførers arbejdsmiljø. Bus skal leve op til Trafikselskabernes i Danmarks busforskrifter. 
Buskabinen tilstræbes, at være opvarmet til mindst 16° C på det tidspunkt hvor den indsættes i drift.

3.7 Reklamer
Entreprenøren kan opsætte reklamer etc. indvendig og udvendig på bussen og indkasserer indtægter for dette. 

3.8 Misligholdelse af kontrakten
Hvis entreprenøren misligholder en eller flere af ovennævnte punkter, vil Avannaata Kommunia 
udstede et skriftligt påbud, og hvis ikke forholdene rettes i løbet af 7 dage, kan byderen idømmes en bod på kr. 5.000.
Efter tre på hinanden efterfølgende skriftlige påbud i en periode på 6 måneder, om misligholdelse af kontrakten, - opsiges kontrakten. 

3.9 Kvalitetskontrol
Entreprenøren skal sørge for at busdriften kvalitetssikres og Avannaata Kommunia vil, ved også uanmeldte tilsyn, påse om kvalitetssikringen efterleves. 
I hvert kalenderår afholdes to evalueringsmøder, hvor forhold i busdriften kan tages op for også alternative tilpasninger og forbedringer af busruten/-driften inden for de givne rammer.  

